Rio Ferdinand
Rio Ferdinandas (angl. Rio Ferdinand; g. 1978 m. lapkričio 7 d. Londonas) – anglų futbolininkas, žaidžiantis vidurio gynėjo pozicijoje Manchester United klube. Pradėjo futbolininko karjerą West Ham United klubo jaunių komandoje 1992 m. 1996 m. gegužės 5 d. debiutavo pagrindinėje komandoje. Nuo 2000 m. žaidė Leeds United klube, 2002 m. perėjo į Manchester United. Nacionalinėje komandoje žaidžia nuo 1997 m. lapkričio 15 d., su rinktine žaidė 2006 m. pasaulio čempionate. 2008 m. su Manchester United laimėjo UEFA Čempionų lygą.